Бо імя для сына ці дачкі гэта ўсё ж не толькі спосаб уласнага самавыяўлення, але і пэўная адказнасць перад іншым чалавекам, нават калі гэты чалавек тваё ўласнае дзіця. Прыведзены вышэй прыклад выглядае бяскрыўдным жартам маладых бацькоў у параўнанні з тым, што прымушаюць сваіх дзяцей насіць у якасці імені асобныя таткі і мамкі. Даўно ўжо інтэрнэт аж трашчаў ад паведамлення, што бацькі, таксама ў Расіі, назвалі малога Люцыферам. Калі меркаваць па сацыяльных сетках, расце той хлопчык нармальна. Малы ён яшчэ, каб разумець, што атрымаў у дар ад бацькоў.